paragraph_text: Rođen je kao srednje od troje djece u obitelji engleskih doseljenika, koja se zbog očevih promjena poslova više puta selila. NJegov otac, koji je u Sjedinjene Države došao kao brodski puškar, radio je i kao rudar i izvjestitelj da bi se kao kazališni glumac zajedno s obitelji skrasio na Manhattanu, u New Yorku, gdje je i Ince započeo svoju glumačku karijeru. Pisao je scenarije za više filmskih kuća (između ostalog i one Thomasa Edisona) s tematikom divljeg zapada (začetak vesterna) i Američkog građanskog rata.